A "Nemzeti Szőlő Társaság" kft (NSZT) szeretné segíteni a minőségi szőlő termesztést szerte az országban. A nevezetes szőlőtermelő vidékek gazdáit segítve átveszik a felesleges minőségi szőlőket méltányos áron.

 A szüreti időszak kellős közepén járunk, a termelők látják, hogy mennyi termést tudnak betakarítani. Ennek ismeretében minden gazda látja, hogy a saját igényén túl mekkora felesleges szőlőmennyiséget tudott betakarítani. Ezt a felesleget átadja az NSZT részére.

Az adatokat a szolo.dat fájlban tároljuk, az alkalmazás indulásakor inicializáljuk ezt az adatfájlt, néhány konstans adatot (forrásszövegből) írjunk be a fájlba. Ezután a program adjon lehetőséget az adatok listázására (teljes vagy szőlőtermelő vidékek szerint), új szőlő szállítmány fogadására (egy gazda többször is szállíthat), egy rögzített adat módosítására, vagy miután a belső vizsgálat kideríti, hogy egy szállítmány nem minőségi, annak törlésére. A szőlő vidékeket fix adatként kezelheti.(Balatoni borvidék, Egri borvidék, Tokaji borvidék, stb) Egy szállítmányról az alábbi adatokat tároljuk: Melyik vidékről származik a szőlő, termelő neve, átvett mennyiség, szőlő fajta.

Az NSZT mint szülő folyamat kezeli az átvételeket. Ha összegyűlik egy adott ideális mennyiség a szőlőtípusokból(szőlő fajtákat nem keverünk, NSZT mondja meg mennyi az ideális mennyiség, hány kg), akkor szülő folyamat elindítja a szőlő feldolgozást.(gyerek folyamat) A feldolgozó ha készen áll, jelzést küld vissza NSZT-hez, hogy várja a feldolgozandó szőlőt. NSZT a jelzés fogadása után csövön átküldi a feldolgozó folyamatnak, hogy milyen típusú szőlőt, és mekkora mennyiséget küldött. Gyerekfolyamat válaszában jelzést küld vissza, hogy fogadta a szőlő szállítmányt, és elkezdte a borkészítést. Ezután 5 és 10 másodperc közötti várakozás után, csövön visszaírja, hogy a szőlőt megvizsgálta és a minősége alapján kilogrammonként 0.6 és 0.8 liter(véletlenszerűen) közötti bor várható, így a kapott mennyiségből a kész termék mennyi lesz.

Készítsen C nyelvű programot, ami  ezt a feladatot megoldja, ezzel segíti "Nemzeti Szőlő Társaság" kft munkáját. A megoldásnak vagy az opsys.inf.elte.hu kiszolgálón, vagy egy hozzá hasonló rendszeren kell futnia. A megoldást a beadási határidőt követő héten be kell mutatni a gyakorlatvezetőnek.

**A forrásállományt  itt töltsék fel .c formában (csak egy forrásfájlt várunk feltöltésre).**